|  |
| --- |
| **Студијски програм: ОАС ИМ, ОАС ИТ** |
| **Назив предмета: ЕНГЛЕСКИ ЈЕЗИК 2Б** |
| **Наставници: Лена Љ. Тица, Лидија Д. Палуровић,** |
| **Статус предмета: обавезан (ОАС ИТ), изборни (ОАС ИМ)** |
| **Број ЕСПБ: 6** |
| **Услов: нема** |
| **Циљ предмета**Циљ курса је да студенте упозна са граматиком и вокабуларом енглеског језика струке, вишег средњег нивоа (upper-intermediate), и омогући им овладавање интегрисаним језичким вештинама. Један од циљева курса је и да омогући студентима овладавање општим терминима инжењерског окружења (посебно у контексту информационих технологија и менаџмента), и концептима неопходним за даље разумевање и савладавање специфичности језика струке, те да развије способности читања и разумевања пословних текстова различитих типова. Циљ курса је и оспособљавање студената да самостално креирају презентацију на енглеском језику на одабране теме из области струке.  |
| **Исход предмета** По завршетку курса студенти ће бити оспособљени да: • разумеју, објасне или дефинишу основне појмове енглеског језика струке, користе адекватну општу терминологију у дискусијама, анализи или решавању проблема; • искажу своје мишљење и адекватно реагују у основним комуникационим ситуацијама користећи одговарајуће фразе и изразе, колокације, дискурс маркере, итд., • преведу са/на енглески језик краће текстове, имејлове и слично,• самостално припреме и одрже презентацију одабране теме/проблема/резултата истраживања из области струке користећи стечене комуникационе вештине, • напишу своју биографију, мотивационо писмо, попуне формуларе на енглеском језику; • разумеју изворне говорнике који разговарају о темама из области инжењерства. |
| **Садржај предмета***Теоријска настава*Вокабулар: Теме: Computer systems, Computer games, IT giants, Internet, Defining and Classifying, Describing Тechnical Processes, Troubleshooting, Job satisfaction, New product development, Start-ups and Entrepreneurship, Business Correspondence. Биографија (CV), мотивационо писмо, сажетак стручних радова (интерпункција научно-стручног текста), језичке форме и фразеологија у електронској пословној преписци, PowerPoint презентација, усмено излагање (структура, кохезија, регистар).Граматика (upper-intermediate level): обнављање система глаголских времена, Conditional sentences, Time clauses, Concordance of Tenses, Indirect Speech, Quantifiers, Subjunctive. *Практична настава* Вокабуларне и граматичке вежбе које прате теоријску наставу, активности везане за читање, слушање, писање и конверзацију на енглеском језику, увежбавање интегрисаних језичких вештина обрађиваних на предавањима. Биографија, мотивационо писмо, PowerPoint презентација, аудио-лингвална вежбања, role-play активности. |
| **Литература** 1. Powell, M. (2016). *In Company,* (upper-intermediate), Macmillan.
2. Whitby N. (2013). *Business Benchmark*, Pre-intermediate to Intermediate. Cambridge University Press.
3. Hewings, M. (2005). *Advanced Grammar in Use*, 3rd edition. Cambridge University Press
4. Esteras, R. S., Fabre, E. M. (2007). *Professional English in Use ICT*. Cambridge University Press
5. Bailey, S. (2003). *Academic Writing: A Handbook for International Students*, Taylor & Francis.
 |
| **Број часова активне наставе** | **Теоријска настава: 2** | **Практична настава: 2** |
| **Методе извођења наставе**Комбинација различитих метода: модел интерактивне наставе (предавање, дискусија); активирани облици учења: вербално смисаоно рецептивно учење, учење открићем, кооперативно учење, функционално-појмовни приступ. Коришћење аудио и аудио-визуелних средстава у настави. |
| **Оцена знања (максимални број поена 100)** |
| **Предиспитне обавезе** | поена | **Завршни испит**  | поена |
| активност у току предавања | 10 | писмени испит | 30 |
| практична настава | / | усмени испит | 30 |
| колоквијум-и | 30 |  |  |
| семинар-и | / |  |  |